钦定古今图书集成/明伦汇编/宫闱典/第098卷 > 《赠温驸马汝阳王》徐晶
## 钦定古今图书集成/明伦汇编/宫闱典/第098卷 > 《赠温驸马汝阳王》徐晶

畴昔承馀论，文章幸滥推。夜陪银汉赏，朝奉桂山词。
梁邸调歌日，秦楼按舞时。登高频作赋，体物屡为诗。
连骑长楸下，浮觞曲水湄。北堂留上客，南陌送佳期。
忆昨陪临汎，于今阻宴私。再看冬雪满，三见夏花滋。
都尉朝青阁，淮王侍紫墀。宁知倦游者，华发老京师。